PS4將於12月17日登陸香港，開價$3,380都算合理，新主機有幾勁相信好多Game迷都知，畫質靚咗、體感強化不在話下，更可玩Share分享和與PS Vita連動。最重要是有23款遊戲同日登場，包括SCE自家《Killzone Shadow Fall》同Tecmo Koei大作《真•三國無雙7 with 猛將傳》，出機時有好多選擇。
機迷總係關心遊戲多啲，今次首發陣容有23款之多，惟日版遊戲只佔少數，可能跟日本PS4要到明年2月22日推出有關。運動遊戲陣容有《NBA 2K14》、《FIFA 14》同《NBA Live 14》，兩套射擊王牌遊戲《Battlefield 4》及《Call of Duty: Ghosts》亦會推出PS4版；至於SCE自家開發第一身射擊遊戲《Killzone Shadow Fall》更屬PS4獨佔。發布會上，SCEH請來日本遊戲製作人訪港，示範以PS Camera鏡頭玩親子遊戲《The Playroom》和《真•三國無雙7 with 猛將傳》，當中後者更是繁體中文版。
《The Playroom》需配合鏡頭玩AR，現場特設試玩專區。
遊戲製作人鈴木亮浩在台上親身示範中文版《真•三國無雙7 with 猛將傳》。
當日現場設有16個試玩台，傳媒及嘉賓個個都爭住玩。
兩套新PS Vita遊戲同綑裝，當中「Gundam Breaker Starter Pack」附送1:144模型，售價$2,180；而「God Eater 2 Fenrir Edition」售價$1,980。
（PCH-2006系列）亦終於鐵定11月14日發售，定價$1,680。薄版PS Vita Wi-Fi版比原版分別薄20%及輕15%，還一次過推出6種顏色。嫌未夠特別？發售當日更會出埋兩套遊戲同綑裝，分別為《Gundam Breaker》版及《God Eater 2》版，記得入貨！